Aalborgs havnefront blev pudset og poleret på fineste vis, inden en ganske særlig gæst mandag eftermiddag trillede op i sin Krone 36-bil foran Utzon Centret. Det var naturligvis Hans Kongelige Højhed Kronprins Frederik, der besøgte Aalborg. Anledningen var lanceringen af seneste bind i serien Trap Danmark, der beskriver Danmarks byer, natur, kultur, historie og samfund. I dag var turen kommet til Aalborg Kommune. Og bogværket rammer plet, mener Aalborgs borgmester Thomas Kastrup-Larsen (S): - Det er en fantastisk flot beskrivelse, som rammer Aalborg og oplandet godt ind - og fortæller om Aalborgs fantastiske transformation og mange kvaliteter, siger borgmesteren og sender roser videre til Hans Kongelige Højhed. - Kronprinsen var umanerligt veloplagt og i godt humør, siger Thomas Kastrup-Larsen (S). Se hele indslaget fra lanceringen af Trap Danmark her:

Opsummering:
Nyt bind i serie om Danmarks byer udkom i dag. Det handler om Aalborg, og Kronprinsen var inviteret til byen for at kaste stjernestøv over udgivelsen.